**ΕΠΑΝΑΛΗΠΤΙΚΕΣ ΑΣΚΗΣΕΙΣ 1**

**ΕΓΚΛΙΣΕΙΣ ΡΗΜΑΤΟΣ**

1. **Να γράψετε τι φανερώνει η προστακτική στις παρακάτω φράσεις με βάση τις σημασίες που δίνονται στο πλαίσιο: (προτροπή, αποτροπή, παράκληση, ευχή, απαγόρευση)**

1.Εσύ κοίταξε τη δουλειά σου μην τους ακούς. ……………………..

2. Μη γράφετε στους τοίχους. ……………………………

3. Για τηλεφώνησε του, να δούμε τι έπαθε. ……………………..

4. Σώσε με, Θεέ μου, απ΄ αυτό το κακό. ………………………

5. Σύρε, παιδί μου, στο καλό και σύρε στην ευχή μου! ……………………..

6. Κάνε το καλό και ρίξ΄ το στο γυαλό…………………………

**2. Να αντιστοιχίσετε με τον κατάλληλο χαρακτηρισμό την έγκλιση κάθε ρηματικού τύπου που υπογραμμίζεται.**

|  |  |
| --- | --- |
| **Στήλη Α΄** | **Στήλη Β΄** |
| 1. Να μπορούσα εγώ να σε αντικαταστήσω!. | α. αποτρεπτική προστακτική  β. πιθανολογική οριστική  γ. ευχετική οριστική  δ. προστακτική έντονης ενέργειας  ε. παραχωρητική υποτακτική |
| 2. Ρώτα ξαναρώτα, έμαθε όσα ήθελε |
| 3. Θα κουράστηκε, αφού δουλεύει όλη μέρα. |
| 4. Μην απελπίζεσαι, όλα θ’ αλλάξουν. |
| 5. Ας κάνει ό,τι νομίζει |

**3. Να βρείτε την έγκλιση των ρημάτων στις παρακάτω προτάσεις:**

1. Ο Θεός να σε έχει καλά.

2. Ο στρατιώτης έκλαιγε σαν μικρό παιδί.

3. Φύγε γρήγορα πριν γυρίσουν .

4. Ας προχωρήσουμε πιο γρήγορα.

5. Πιστεύω πάντα στην αξία των ικανών.

6. Διάβασε το μάθημά σου και πήγαινε για ύπνο.

7. Να κάνεις το καλό και να μην το λες .

4. Να γράψετε μέσα στην παρένθεση σε ποια έγκλιση βρίσκονται τα ρήματα των παρακάτω προτάσεων:

1.Μακάρι να πήγαινα κι εγώ εκδρομή μαζί τους. (............................)

2. Ίσως να συναντήσω τη Μαρία σήμερα. (.............................)

3. Φρόντιζε πάντα την εμφάνισή του. (...............................)

4. Δοκίμασε αυτό το κρασί! (..................................)

5. Να σας έχει ο Θεός καλά. (..................................)

6. Μην τσακώνεστε όλη την ώρα. (...................................)

**5. Να τροποποιήσετε τις προτάσεις που ακολουθούν, ώστε να δηλώνουν το ζητούμενο της παρένθεσης :**

|  |  |
| --- | --- |
| **ΠΡΟΤΑΣΗ** | **ΤΡΟΠΟΠΟΙΗΣΗ** |
| 1.Αναζήτησαν μια καλύτερη ζωή (προτροπή) | Ας αναζητήσουν μια καλύτερη ζωή |
| 2. Βγήκατε και δεν μιλήσατε ( προσταγή) |  |
| 3.Έγινε καλά ( ευχή) |  |
| 4.Υποχώρησα στην επιθυμία της (παραχώρηση) |  |
| 5.Κλείσε το παράθυρο ! (παράκληση) |  |
| 6.Θα πας αδιάβαστος στο διαγώνισμα (απορία) |  |
| 7.Σε ξαναβρήκα μπροστά μου (απαγόρευση) |  |

**ΧΡΟΝΟΙ ΡΗΜΑΤΟΣ**

**Α. Να βάλετε τα ρήματα στο σωστό χρόνο:**

έχουμε διασκεδάσει , θα κόψω, θα έχω ρίξει, τρέχεις , έχει διορθωθεί, θα γράφουμε, έντυνα, είχαμε χαθεί, θερίζει, είχα σκάψει, θα τιμωρηθώ, βαφόταν, θα έχει γραφτεί, έγραψα, έφτιαχνα, θα πληρώνουν, θα κόβεται, ωριμάσατε.

|  |  |
| --- | --- |
| **ΕΝΕΣΤΩΤΑΣ** |  |
| **ΠΑΡΑΤΑΤΙΚΟΣ** |  |
| **ΑΟΡΙΣΤΟΣ** |  |
| **ΣΤΙΓΜ. ΜΕΛΛΟΝΤΑΣ** |  |
| **ΕΞΑΚ. ΜΕΛΛΟΝΤΑΣ** |  |
| **ΠΑΡΑΚΕΙΜΕΝΟΣ** |  |
| **ΥΠΕΡΣΥΝΤΕΛΙΚΟΣ** |  |
| **ΣΥΝΤ. ΜΕΛΛΟΝΤΑΣ** |  |

**Β. Να συμπληρώσετε τα κενά με τον χρόνο που δίνεται στην παρένθεση**

1. Σήμερα ------------------------- (σηκώνομαι, αόριστος) στις 7.

2. Ο Γιώργος ---------------------------- (διαβάζω, υπερσυντέλικος) όταν έφτασα στο σπίτι.

3. Εμείς -------------------------- (φτάνω, συντελεσμένος μέλλοντας) στο σπίτι πριν τις πέντε.

4. Εσείς ------------------------- (μαγειρεύω, ενεστώτας) καθημερινά.

5. -------------------------------τη γάτα σου όσο θα λείπεις. (φροντίζω, εξακολουθητικός μέλλοντας)

6. Δεν πεινώ, ------------------ (τρώω, παρακείμενος).

7. Στον χορό του σχολείου μας ------------------------------ (χορεύω, στιγμιαίος μέλλοντας) με τον Αχιλλέα.

8. -------------------------- (χαίρομαι, ενεστώτας) που σας βλέπουμε.

9. Όλη τη μέρα χτες ------------------------- (μαζεύω, παρατατικός) ελιές.

10. Οι πυροσβέστες -------------------------( καταβάλλω, αόριστος ) πολλές προσπάθειες για να σβήσουν την πυρκαγιά

11. Εμείς ακόμα δεν ----------------------- ( βλέπω, παρακείμενος ) την ταινία.

12. Εγώ --------------------- ( πλένω, παρατατικός ) τα πιάτα όταν ------------------------- (χτυπώ, αόριστος) το κουδούνι.

13. Εσύ ---------------------------- ( φεύγω, υπερσυντέλικος ) όταν ------------------------- (έρχομαι, αόριστος ) εμείς.

14. Τι ------------------------------ ( φορώ, στιγμιαίος μέλλοντας ) απόψε;

15. Η Μάρθα από σήμερα --------------------------- ( πηγαίνω, εξακολουθητικός μέλλοντας ) καθημερινά στην γιαγιά της.

16. (Εσύ) ----------------------- ( τελειώνω, αόριστος ) πολύ γρήγορα σήμερα.

**Γ. Στον πιο κάτω πίνακα να γράψετε τα υπογραμμισμένα ρήματα του κειμένου που ακολουθεί στη χρονική τους βαθμίδα**

|  |  |  |
| --- | --- | --- |
| **ΠΑΡΕΛΘΟΝ** | **ΠΑΡΟΝ** | **ΜΕΛΛΟΝ** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Κάθε Αθηναίος πολίτης ουσιαστικά παντρεύεται για να αποκτήσει παιδιά˙ ελπίζει πως τα παιδιά του όχι μόνο θα τον φροντίσουν στα γεράματά του, αλλά –και αυτό είναι το κυριότερο– θα τον θάψουν σύμφωνα με τα έθιμα και θα συνεχίσουν μετά το θάνατό του την οικογενειακή λατρεία. Η βασική αιτία του γάμου είναι θρησκευτική […].

Παντρεύονται πρώτα απ’ όλα για να αποκτήσουν αρσενικά παιδιά, τουλάχιστον ένα που θα συνεχίσει την οικογένεια και θα εξασφαλίσει για τον πατέρα του τη λατρεία που αυτός ο ίδιος προσέφερε στους προγόνους του – λατρεία που τη θεωρούσαν απαραίτητη για την ευτυχία των πεθαμένων στον άλλο κόσμο.

Στη Σπάρτη αυτούς που έμεναν ανύπαντροι τους τιμωρούσε ο νόμος. Στην Αθήνα δεν είχαν νομική υποχρέωση να παντρευτούν, αλλά η πίεση της κοινής γνώμης ήταν ισχυρή, γιατί τον άντρα που δεν παντρευόταν τον περιφρονούσαν και τον κατηγορούσαν. Ωστόσο, αυτοί που ο πρωτότοκος αδερφός τους ήταν παντρεμένος και είχε αρσενικά παιδιά μπορούσαν πιο εύκολα από άλλους να μην παντρευτούν.

**Δ. Να συμπληρώσετε τον πίνακα**

|  |  |  |  |  |
| --- | --- | --- | --- | --- |
|  | **Ενεστώτας** | **Εξακολ. Μέλλοντας** | **Στιγ. Μέλλοντας** | **Συντελ. Μέλλοντας** |
| Ακυρώνω |  |  |  |  |
| Επαναλαμβάνεις |  |  |  |  |
| Θα βγω |  |  |  |  |
| Θα κινδυνεύσουν |  |  |  |  |
| Θα αντισταθείτε |  |  |  |  |
| Θα έχουν βραχεί |  |  |  |  |
| Θα έχετε φύγει |  |  |  |  |
| Νυστάζεις |  |  |  |  |
| Θα χτενίζεται |  |  |  |  |
| Θα κρυώνω |  |  |  |  |

**Ε. Να δηλώσετε τη χρονική βαθμίδα (παρόν, παρελθόν, μέλλον) και το ποιόν (συνοπτικό, μη συνοπτικό, συντελεσμένο) των παρακάτω ρημάτων:**

|  |  |  |
| --- | --- | --- |
| **ΡΗΜΑΤΑ** | **ΧΡΟΝΙΚΗ ΒΑΘΜΙΔΑ** | **ΠΟΙΟΝ ΕΝΕΡΓΕΙΑΣ** |
| **έχει ξεπεραστεί** |  |  |
| **χτύπησε** |  |  |
| **είχες φροντίσει** |  |  |
| **δημιουργούσαν** |  |  |
| **θα βλέπουμε** |  |  |
| **θα γράψω** |  |  |
| **θα έχω φτάσει** |  |  |
| **αντιλαμβάνεται** |  |  |

**ΕΙΔΗ ΣΥΝΘΕΤΩΝ**

**Α. Να σημειώσετε με ένα Χ σε ποια κατηγορία συνθέτων ανήκουν τα σύνθετα του**

**παρακάτω πίνακα.**

|  |  |  |  |  |
| --- | --- | --- | --- | --- |
|  | **Παρατακτικά** | **Προσδιοριστικά** | **Κτητικά** | **Αντικειμενικά** |
| σκληρόκαρδος |  |  |  |  |
| κτηνοτρόφος |  |  |  |  |
| αγριολούλουδο |  |  |  |  |
| τρεμοσβήνω |  |  |  |  |
| λαχανόκηπος |  |  |  |  |
| χορτοφάγος |  |  |  |  |
| φτωχόσπιτο |  |  |  |  |
| γλυκόξινος |  |  |  |  |
| στριφογυρίζω |  |  |  |  |
| μεγαλόσωμος |  |  |  |  |
| αγγειοπλάστης |  |  |  |  |
| αετοφωλιά |  |  |  |  |
| χαμηλόφωνο |  |  |  |  |
| καλότυχος |  |  |  |  |

1. **Να σχηματίσετε σύνθετα με τις παρακάτω λέξεις και να προσπαθήσετε να βρείτε το είδος τους:**

|  |  |  |  |
| --- | --- | --- | --- |
| **Α΄ συνθετικό** | **Β΄ συνθετικό** | **Σύνθετη λέξη** | **Είδος** |
| άγρια | λουλούδια |  |  |
| καστανός | μάτι |  |  |
| καστανιά | χώμα |  |  |
| ημέρα | μήνας |  |  |
| μπαίνω | βγαίνω |  |  |
| σπίτι | νοικοκυρά |  |  |
| όλη | μέρα |  |  |
| ήλιος | βασίλεμα |  |  |
| σύνταξη | έχω |  |  |

**ΤΡΟΠΟΙ ΑΝΑΠΤΥΞΗΣ ΠΑΡΑΓΡΑΦΟΥ**

**Αφού επισημάνετε τη δομή καθεμιάς από τις επόμενες παραγράφους, βρείτε με ποιον ή ποιους τρόπους έχουν αναπτυχθεί και υπογραμμίστε τα σημεία που αιτιολογούν την επιλογή σας :**

1. Η δημοκρατία προϋποθέτει νόμους και οι νόμοι τη δημοκρατία. Γιατί το λέμε αυτό; Μήπως δεν υπήρχαν νόμοι στις μοναρχίες, πριν επινοηθεί η δημοκρατία; Βεβαίως υπήρχαν. Οι νόμοι όμως σε μοναρχικά ή ολιγαρχικά καθεστώτα είχαν μια πολύ μεγάλη διαφορά σε σχέση με τους δημοκρατικούς νόμους: αποφασίζονταν από τον βασιλιά και τους άρχοντες αλλά δεν ίσχυαν γι’ αυτούς. Ίσχυαν μόνο για τα υπόλοιπα μέλη της κοινωνίας. Ο βασιλιάς και οι άρχοντες ήταν υπεράνω των νόμων. Στη δημοκρατία, αντίθετα, όλοι οι πολίτες μπορούν να συμμετέχουν στη δημιουργία των νόμων (μέσω των αντιπροσώπων τους) και οι νόμοι ισχύουν για όλους, έχουν αυτό που οι νομικοί ονομάζουν καθολική εφαρμογή: δεν εξαιρούνται ούτε αυτοί που κατέχουν τα ανώτερα δημόσια αξιώματα, όπως ο Πρόεδρος της Δημοκρατίας ή ο Πρωθυπουργός.
2. «Αυτό που με ενδιαφέρει περισσότερο είναι το κοινό, το οποίο αλλάζει από χώρα σε χώρα. Οι Γάλλοι είναι επίσημα ντυμένοι και παραμένουν σιωπηλοί σ’ όλη τη διάρκεια της παράστασης. Οι Ιάπωνες ακόμα πιο επίσημα ντυμένοι και πιο σιωπηλοί. Οι Αμερικανοί βιάζονται να πάνε σπίτια τους να δουν τηλεόραση. Οι Έλληνες έχουν μια συνεχή ανησυχία. Σε κάθε περίπτωση πρέπει να λύσεις το γρίφο του έργου και το γρίφο του κοινού, χωρίς να παρασυρθείς από αυτό » …
3. Κάποιες από τις δραματικότερες πτυχές της κρίσης του 2010-14 παρέμειναν αθέατες. Εκατοντάδες χρηματαποστολές ανεφοδίαζαν αδιάκοπα τις τράπεζες, για να μη μείνει κανένα ΑΤΜ χωρίς ευρώ και στο τελευταίο ελληνικό χωριό. Μυστικές πτήσεις μετέφεραν δισεκατομμύρια του Ευρωσυστήματος για να προληφθεί ο πανικός των καταθετών στις οξύτερες φάσεις, όπως την άνοιξη του 2010, τον Νοέμβριο του 2011 ή τον Μάιο-Ιούνιο του 2012. Όλα περιγράφονται στο Χρονικό της Μεγάλης Κρίσης, που εκδόθηκε την περασμένη εβδομάδα από την Τράπεζα της Ελλάδος
4. Ηδη η Βραζιλία γέμει \* ανισοτήτων και αντιθέσεων. Πολύ πλούσιοι από τη μία και πολύ φτωχοί από την άλλη, πολυτελέστατα ξενοδοχεία για τους ευκατάστατους τουρίστες, απέναντι από τη ωμή πραγματικότητα των παραγκουπόλεων, με την απόσταση των δύο κόσμων να την ορίζουν μόλις μερικά λεπτά. Στρατός περιφρούρησης αγώνων και τάξης, εναντίον διαδηλωτών στο εκτός ποδοσφαίρου αμφίρροπο ντέρμπι.